OpenLLM-France/wikimedia huggingface dataset:
# Basse-Terre

Basse-Terre (Kreyòl ayisyen Basté) és la capital de Guadalupe, una regió i departament d'ultramar de França situat a les Petites Antilles. La ciutat està situada a l'illa homònima, a la part occidental de l'arxipèlag de Guadalupe. Limita amb els municipis de Baillif al nord, Saint-Claude i Gourbeyre a l'est.
Tot i que és la capital administrativa de Guadalupe, Basse-Terre n'és la segona ciutat més gran després de Pointe-à-Pitre, amb gairebé 45.000 habitants el 1999 en la seva àrea urbana.

## Geografia

La ciutat de Basse-Terre se situa al sud-oest de l'illa de Basse-Terre, i al peu del volcà de la Soufrière. La Gran Soufrière, el pic més alt a les Antilles Menors, es troba a l'illa. Arriba als 1.467 metres d'altura i és un volcà actiu.

## Clima

Encara que resulta complicat mesurar les precipitacions en períodes curts, Basse-Terre va tenir la major quantitat de precipitacions en el menor període segons el Llibre Guinness dels Rècords de 2005. El 26 de novembre de 1970, 38 mm de pluja van precipitar en un minut a Basse-Terre.

## Demografia

Evolució 1961 - 2006 :
| Any | Total Comuna | Total Aglomeració | Percentatge (%) |
| 1961 | 13 978 | 34 978 | 39,96 |
| 1967 | 15 690 | 38 265 | 41,00 |
| 1974 | 15 457 | 37 862 | 40,82 |
| 1982 | 13 656 | 34 610 | 39,47 |
| 1990 | 14 003 | 36 653 | 38,20 |
| 1999 | 12 410 | 36 126 | 34,35 |
| 2006 | 12 834 | 37 455 | 34,27 |

## Història

El 1635 va sortir de Saint Kitts i Nevis una expedició francesa a la recerca d'un lloc d'implantació durador en Guadalupe. Amb el desencadenament de la guerra d'extermini dels kali'na per Charles de L'Olive, s'hi instal·laren dominicans per a evangelitzar-los, però abandonaren aquesta empresa i obtingueren una concessió per a establir-s'hi als marges del riu Gallion, on els frares caputxins hi instal·laren una església.

## Administració

Llista d'alcaldes :
| Període | Identitat | Partit |
| 1979-1995 | Jérôme Cléry | PCF |
| 1995-2001 | Lucette Michaux-Chevry | RPR |
| 2001 | Pierre Martin | Divers droite |
| 2001-2008 | Guy Georges | Divers droite |
| 2008-2014 | Lucette Michaux-Chevry | UMP |
| 2014- | Marie-Luce Penchard | UMP |

## Agermanaments

* Pondicherry

## Personatges il·lustres

* Tanya Saint-Val, cantant local
* Louis Delgrès, heroi local
* Luc Sonor, futbolista
* Ibo Simon, cantant militant
# Lara Fabian

Lara Fabian (nascuda a Etterbeek, Brussel·les, com Lara Sophie Katy Crokaert el 9 de gener de 1970) és una cantant belgo-canadenca en diversos idiomes d'ascendència siciliana per part de mare i flamenca per part de pare.
Va estudiar al Conservatori reial de Brussel·les i va començar representant a Luxemburg al Festival d'Eurovisió el 1988 abans d'anar-se'n a Quebec, on començaria el seu èxit internacional.

## Discografia

* 1991: Lara Fabian
* 1994: Carpe Diem
* 1996: Pure
* 1999: Live
* 1999: Lara Fabian
* 2000 From Lara with Love
* 2001: Nue
* 2002: Live
* 2003: En toute intimité
* 2004: A wonderful Life
* 2005: 9
* 2006: Un regard 9 - live
* 2009: Toutes Les Femmes en Moi

## Referències

* ↑ «Lara Fabian» (en castellà). Eurovision-spain.com. [Consulta: 8 gener 2022].
* ↑ «Fabian Lara» (en francès). L'Encyclopédie canadienne. [Consulta: 8 gener 2022].

## Enllaços externs

* Web oficial
# La Sequera de Haza

La Sequera de Haza és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 76 | 70 | 61 | 53 |
# La Semana Vitivinícola

La Semana Vitivinícola (Sevi) és una publicació especialitzada i tècnica sobre el sector de la vitivinicultura, fundada el 1945.
Amb una periodicitat bimensual, tot i que ha anat variant amb el temps, és la revista degana del sector vitivinícola espanyol. Començà a publicar-se, per primera vegada en format de full informatiu, el juliol de 1945. A partir de 1949 es va transformar en una publicació de setze pàgines amb el format actual. És una publicació de referència en tots els àmbits del sector vitivinícola espanyol (enologia, viticultura, indústria auxiliar, economia sectorial ...). No debades, la "Sevi" (acrònim amb el qual és coneguda i que dona nom també a la seva pàgina web www.sevi.net) s'ha convertit en font d'informació i de referència indispensable també per a les principals institucions i organitzacions de la vinya i el vi espanyoles (el Ministeri de Medi Ambient, Medi Rural i Marí, el Fons Espanyol de Garantia Agrària, instituts tecnològics del vi, escoles d'enologia ...), com internacionals (l'Organització Internacional de la Vinya i el vi cita La Semana Vitivinícola cada any en les seves estadístiques).
Anualment, La Setmana Vitivinícola publica cinc números extraordinaris amb informació sobre guia de vins, exportacions, estadístiques, veremes i articles tècnics.

## Referències

* ↑ Osca Lluch, Julia; López Ferrer, M. Teresa. «La Semana Vitivinícola». A: Directorio de publicaciones científicas de la Comunidad Valenciana. Universitat de València - CSIC, 2000, p. 36. ISBN 978-84-370-4272-5 [Consulta: 17 maig 2020].
* ↑ Instituto de estudios documentales sobre ciencia y tecnología (Madrid); Consell Superior d'Investigacions Científiques. Directorio de revistas españolas de ciencia y tecnología. Editorial CSIC, 1998, p. 20 i 49. ISBN 978-84-00-07728-0 [Consulta: 17 maig 2020].
* 1 2 «La Semana Vitivinícola». Latindex. Sistema Regional de Información en Línea para Revistas Científicas de América Latina, el Caribe, España y Portugal [Consulta: 17 maig 2020].
* 1 2 «La Semana Vitivinícola». Dialnet. [Consulta: 17 maig 2020].
* ↑ Ibáñez, Luís «Guía de vinos 2014 de «La Semana Vitivinícola»». IV Revista Local [Consulta: 17 maig 2020].
* ↑ «Títols sobre les cultures de la vinya i el vi». Documentació. Museu de les Cultures del Vi de Catalunya. [Consulta: 17 maig 2020].

## Enllaços externs

* La Semana Vitivinícola
# Presa de Cerbi

La presa de Cerbi és un assut de captació d'aigües ubicat al riu d'Unarre a una altitud de 1.441 metres, la funció de la qual és abastir d'aigua la Central Hidroelèctrica d'Unarre, la sala de turbines de la qual és a l'edifici de la Central d'Esterri d'Àneu. La presa està situada al costat de les Bordes d'Aurós i pertany al terme municipal de la Guingueta d'Àneu al Pallars Sobirà, dins del territori de l'antic poble de Unarre. La població més propera és el poble de Cerbi.

## La presa

La presa de Cerbi fou construïda durant els anys 1955 i 1958 per l'empresa Hidroelèctrica de Catalunya. Actualment (febrer de 2020) la concessió d'aprofitament hidroelèctric és a nom d'Endesa, societat que absorbí Hidroelèctrica de Catalunya. La capacitat d'embassament és de 0,001 hectòmetres cúbics; la presa està formada per un mur transversal al riu que té 22 metres de longitud i una alçada sobre cimentació de 7 metres.
La funció de la presa és alimentar el canal soterrat que du l'aigua fins a la cambra de càrrega del Salt d'Unarre per ser turbinada a la Central d'Esterri d'Àneu. Això s'assoleix mitjançant un procés en el que l'aigua passa a través d'unes reixes que impedeixen l'entrada d'elements flotants, per seguidament conduir-la a un depòsit regulador on les graves i sorres en suspensió precipiten. A partir d'aquest dipòsit l'aigua cau per decantació a l'inici del canal de derivació soterrat.

## El canal d'Unarre

La canalització de derivació rep el nom de canal d'Unarre. Quan aquesta ja ha passat el poble de Cerbi, rep aigua del torrent d'Escorriols mitjançant una resclosa. La longitud total del canal és de 3.780 metres fins a la cambra de càrrega de la central hidroelèctrica d'Unarre. La canalització està soterrada tot el seu recorregut, excepte el punt on ha de travessar el torrent del Carant de l'Aigua, on es construí un aqueducte. Sobre la canalització soterrada hi ha una pista forestal de servei. Al final del seu recorregut, a una alçada de 1.434,9 metres, el canal travessa el Serrat d'Escobedo, dintre del qual hi ha un immens dipòsit regulador.
Per construir la canalització s'emprà la mateixa tècnica que feu servir prèviament a Central hidroelèctrica d'Espot: tubs de formigó de forma circular de 2 metres de longitud i 1,5 metres de diàmetre interior, fabricats just al costat del canal; en aquest cas, la ubicació de la "fabrica de tubs" estava situada en un planell entre el poble de Cerbi i la resclosa del torrent d'Escorriols.

## Referències

* 1 2 «Ficha técnica de la presa: CERBI (AZUD)» (HTML) (en castellà). Ministeri d'Agricultura. [Consulta: 24 febrer 2020].
* ↑ «Mapa topogràfic de la presa de Cerbi i rodalia» (HTML). Institut Cartogràfic i Geològic. Generalitat de Catalunya. [Consulta: 24 febrer 2020].
# Unifred de Ribagorça

Unifred de Ribagorça (? - ca. 979) fou comte de Ribagorça (970-979).

## Orígens familiars

Fill del comte Ramon III de Ribagorça i la seva esposa Garsenda d'Armanyac. Era net per línia paterna del comte Bernat I de Ribagorça i Toda d'Aragó, i per línia materna de Guillem d'Armanyac.
| 8. Ramon II de Pallars i Ribagorça | 8. Ramon II de Pallars i Ribagorça | | | |
| | | | | | | 4. Bernat I de Ribagorça | 4. Bernat I de Ribagorça | 4. Bernat I de Ribagorça | 4. Bernat I de Ribagorça | | | | |
| | | | | | | | | | 9. Guinegenta | 9. Guinegenta | 9. Guinegenta | 9. Guinegenta | |
| | | | | | | | | | 2. Ramon III de Ribagorça | 2. Ramon III de Ribagorça | 2. Ramon III de Ribagorça | 2. Ramon III de Ribagorça | | | | | |
| | | | | | | | | | | | | | 10. Galí III | 10. Galí III | 10. Galí III | 10. Galí III | |
| | | | 5. Toda d'Aragó | 5. Toda d'Aragó | 5. Toda d'Aragó | 5. Toda d'Aragó | | | | | | | | | | |
| | | | | | | | | | | | | | 11. Acibel·la de Gascunya | 11. Acibel·la de Gascunya | 11. Acibel·la de Gascunya | 11. Acibel·la de Gascunya | |
| 1. Unifred de Ribagorça | 1. Unifred de Ribagorça | 1. Unifred de Ribagorça | 1. Unifred de Ribagorça | | | | | | | | | | | | | | | | | |
| | | | | | | | | | | | | | | | | | 6. Guillem d'Armanyac | 6. Guillem d'Armanyac | 6. Guillem d'Armanyac | 6. Guillem d'Armanyac |
| | | | | | | | | | | | | | | | | | 3. Garsenda d'Armanyac | 3. Garsenda d'Armanyac | 3. Garsenda d'Armanyac | 3. Garsenda d'Armanyac | | |
| | | | | | | | | | | | | | | | | | | | | | 7. ? | 7. ? | 7. ? | 7. ? |
Succeí al seu pare Ramon III a la seva mort el 970.
Es casà amb una donzella anomenada Sança, de la qual no va tenir fills. Fou succeït pel seu germà Arnau de Ribagorça.
# Nàspisxi

Nàspisxi (en rus: Наспищи) és un poble de l'óblast de Tula, a Rússia, segons el cens del 2010 tenia 5 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Corinne Diacre

Corinne Diacre (Croix, 1974) és l'actual entrenadora de la selecció femenina de futbol de França. Abans havia entrenat al Clermont Foot Auvergne i al ASJ Soyaux, després d'haver estat ella mateixa futbolista, jugant com a defensa central. Als divuit anys va entrar a la selecció nacional francesa i als vint ja n'era la capitana. Va ser la primera dona en obtenir el títol d'entrenadora de futbol a França.

## Referències

* ↑ «Corinne Diacre (sélectionneuse de l'équipe de France) avant d'affronter le Brésil : « Continuer à bien jouer »» (en francès). [Consulta: 30 maig 2022].
* ↑ MARCA.com. «El Clermont nombra como nueva entrenadora a Corinne Diacre» (en castellà), 28-06-2014. [Consulta: 27 desembre 2022].
* ↑ Sport. «Corine Diacre: La entrenadora que desafía a toda Francia» (en castellà), 01-01-2016. [Consulta: 27 desembre 2022].
# (234) Barbara

(234) Barbara és un asteroide pertanyent al cinturó d'asteroides descobert el 12 d'agost de 1883 per Christian Heinrich Friedrich Peters des de l'observatori Litchfield de Clinton, Estats Units.
Està possiblement nomenat així per Bàrbara, màrtir cristiana del segle III.

## Característiques orbitals

Barbara orbita a una distància mitjana de 2,385 ua del Sol, podent apropar-se fins a 1,8 ua. Té una inclinació orbital de 15,37° i una excentricitat de 0,2454. Triga 1346 dies a completar una òrbita al voltant del Sol.

## Vegeu també

* Llista d'asteroides del (201) al (300)
* Cos menor del sistema solar

## Referències

* 1 2 3 4 5 6 7 8 «JPL Small-Body Database». [Consulta: 17 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* ↑ Afirmat a: Dictionary of Minor Planet Names (sisena edició revisada i ampliada). Pàgina: 34. Circumstàncies de la font: presumiblement. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
* Dictionary of Minor Planet Names (en anglès), 5a edició.

## Enllaços externs

* «(234) Barbara» (en anglès). [Consulta: 19 juny 2015].
# Takuya Iwata

Takuya Iwata (岩田卓也, Iwata Takuya) (nascut el 22 d'abril de 1983) és un futbolista japonès. Actualment juga per com a defensa per l'Auckland City del Campionat de Futbol de Nova Zelanda ens els mesos d'estiu i pel Central United de la Northern Premier League en els mesos d'hivern.

## Trajectòria esportiva

Iwata inicià la seva carrera futbolística semiprofessional amb l'Escola Secundària Tècnica de Gifu entre els anys 1999 i 2001. Després se n'anà a fer estudis terciaris a la Universitat de Hamamatsu, on a més jugà per l'equip futbolístic universitari entre el 2002 i el 2005.
El 2006 Iwata va començar a jugar amb el FC Gifu. A l'acabar la temporada 2006 va ser transferit a l'equip B del club, on hi jugaria entre el 2007 i el 2009.
El 2010 Iwata va ser fitxat per l'Edge Hill United de la Far North Queensland Premier League d'Austràlia. Amb aquest club hi jugà fins al 2011. El 2011 Iwata va formar part de l'equip que guanyà el títol de campions de la temporada 2011 de la Far North Queensland Premier League. A més, aquella temporada l'Edge Hill United va guanyar la Copa Matsuda. El 2012 Iwata passà a jugar amb el Far North Queensland Bulls de la Lliga Estatal de Queensland. Però, abans d'acabar la temporada va ser transferit de nou.
Iwata fou fitxat pel Central United de la Northern Premier League neozelandesa. Hi començà a jugar el 2012 i hi juga en els mesos d'hivern (de l'hemisferi sud). L'agost el Central United guanyà la Copa Chatham 2012 en la final contra el Lower Hutt City en què guanyaren per un 6–1.
A part del Central United, el 2012 Iwata començà a jugar a partir del mes d'octubre amb l'Auckland City. Iwata fou un dels fitxatges clau del club per a la temporada 2012-13.

## Palmarès

* Copa Matsuda (1): 2011.
* Far North Queensland Premier League (1): 2011.
* Copa Chatham (1): 2012.

## Referències

* ↑ (anglès) «Takuya Iwata – Player profile». Transfermarkt.co.uk. [Consulta: 29/11/2012.]
* ↑ (anglès) «Central United win Chatham Cup final». Stuff.co.nz. [Publicació: 26/08/2012.] [Consulta: 29/11/2012.]
* ↑ (anglès) «Iwata adds to Auckland's Japan connection Arxivat 2012-12-03 a Wayback Machine.». FIFA.com. [Publicació: 31/10/2012.] [Consulta: 29/11/2012.]

## Vegeu també

* Futbol al Japó
* Futbol a Nova Zelanda

## Enllaços externs

* (japonès) Blog de Takuya Iwata Arxivat 2012-11-28 a Wayback Machine.
* (anglès) Informació de Takuya Iwata a transfermarkt.co.uk
# Crocidura phanluongi

Crocidura phanluongi és una espècie d'eulipotifle de la família de les musaranyes. Viu al sud del Vietnam i la regió adjacent de Cambodja. Es tracta d'una espècie de Crocidura de mida petita-mitjana, amb una llargada de cap a gropa de 54–66 mm i una cua de 40-48 mm. El pelatge, que és de color gris fosc, és una mica més clar al ventre que al dors.
L'espècie fou anomenada en honor del biòleg vietnamita Phan Luong.

## Referències

* 1 2 Jenkins et al., 2010.

## Bibliografia

* Jenkins, P. D.; Abràmov, A. V.; Rojnov, V. V.; Olsson, A «A new species of Crocidura (Soricomorpha: Soricidae) from southern Vietnam and north-eastern Cambodia» (resum) (en anglès). Zootaxa, 2.345, 2010, pàg. 60-68.
# Fontqueria

Fontqueria és una revista il·lustrada amb publicacions botàniques del Seminari de Plantes Vasculars de la Universitat Autònoma de Madrid, que va començar a editar-se l'any 1982.

## Referències

* ↑ «Biblioteca del real jardín botánico de España». Arxivat de l'original el 2019-05-22. [Consulta: 20 desembre 2014].

## Enllaços externs

* Descripció a APNI
# David W. Krause

David W. Krause és un paleontòleg canadenc que actualment treballa com a Professor de Servei Distingit al Departament de Ciències Anatòmiques de la Universitat de Stony Brook. El seu treball gira principalment al voltant dels fòssils del període Cretaci de Madagascar i sovint es desplaça a l'illa per descobrir-ne de nous. Les seves troballes més cèlebres són Majungasaurus crenatissimus i Beezlebufo ampinga. Krause també és el fundador del Madagascar Ankizy Fund, que es dedica a educar i donar serveis sanitaris als nens pobres de Madagascar.

## Referències

* ↑ Krause Lab Arxivat 2010-06-11 a Wayback Machine. de la Universitat de Stony Brook
* ↑ The Madagascar Ankizy Fund
# Terra Chá

La Terra Chá és una comarca de Galícia situada al nord de la província de Lugo.

## Geografia

Limita amb A Mariña Occidental, A Mariña Central i Ortegal al nord, amb la comarca de Lugo al sud, amb la comarca de Meira a l'est i amb O Eume, la comarca de Betanzos i la Terra de Melide a l'oest.
El seu nom significa literalment en gallec terra plana, fent al·lusió a la topografia de la zona.

## Municipis

En formen part els municipis de:
* Abadín
* Begonte
* Castro de Rei
* Cospeito
* Guitiriz
* Muras
* A Pastoriza
* Vilalba
* Xermade.
# Cyanoramphus novaezelandiae

Cyanoramphus novaezelandiae és una espècie d'ocell de la família dels psitàcids que habita els boscos de la zona de Nova Zelanda, a les illes Nord i Sud, Stewart, Great Barrier, Auckland i illes Chatham,
# Florida (desambiguació)

«Florida o la Florida» té aquests significats:
* Toponímia:
** Florida de Liébana, municipi de la província de Salamanca
** Florida (Uruguai), ciutat de l'Uruguai, capital del departament homònim
** Departament de Florida a l'Uruguai
** Bisbat de Florida, demarcació eclesiàstica de l'Uruguai
** EUA:
*** Florida, estat dels Estats Units
*** Florida espanyola, colònia espanyola entre 1513 i 1819 en el territori de l'actual Florida
*** Florida Oriental
*** Florida Occidental, territori de la Capitania General de Cuba, dins virregnat de la Nova Espanya
*** Les Florides
*** Florida (Comtat d'Orange), població dels Estats Units a l'estat de Nova York
*** Florida (Massachusetts)
*** Florida (Missouri), poble de Monroe County, Missouri, Estats Units
*** Florida City, població dels Estats Units a l'estat de Florida
*** Florida Ridge, concentració de població designada pel cens dels Estats Units a l'estat de Florida
*** Florida (Puerto Rico), municipi ubicat al nord central de l'Estat Lliure Associat de Puerto Rico
** Països Catalans:
*** La Florida (Alacant), barri d'Alacant
*** Florida-Portatge, barri d'Alacant
*** La Florida (l'Hospitalet de Llobregat), barri de l'Hospitalet de Llobregat
*** Estació de Florida, estació del metro de Barcelona
* Miscel·lània:
** Richard Florida (1957), economista estatunidenc
** Conill de Florida, espècie de conill
** Universitat Internacional de Florida
** Florida Marlins, club professional de beisbol estatunidenc de la ciutat de Miami Gardens, Florida
** Congrés de la Florida
# Florida Championship Wrestling

Florida Championship Wrestling (FCW) és una promoció de lluita lliure professional ubicada a Tampa, Florida. És el territori de desenvolupament de nous lluitadors que no estan preparats per debutar en la World Wrestling Entertainment (WWE), l'empresa major. La promoció, en l'actualitat, la va iniciar Steve Keirn durant el 2007 per ser el segon territori de desenvolupament de la WWE, juntament amb Ohio Valley Wrestling, després que la WWE acabés el contracte amb la Deep South Wrestling, però a partir del 7 de febrer de 2008, la FCW es va transformar en l'única empresa de desenvolupament de la WWE.
El debut de FCW va ser el 26 de juny de 2007 des del Dallas Bull a Tampa, Florida.

## Campions actuals

| Campionat | Campió | Data |
| Campionat Pes Pesat de Florida de la FCW | Leo Kruger | 1 de setembre de 2011 |
| Campionat en Parelles de Florida de la FCW | CJ Parker & Donny Marlow | 21 de juliol de 2011 |
| Campionat de Dives de la FCW | Raquel Diaz | 15 de desembre de 2011 |
| Reina de la FCW | Raquel Diaz | 17 de novembre de 2011 |

### Campionats abandonats

* Campeonato Sureny Pes Pesant de la FCW

## Graduats

Aquesta és la llista de lluitadors que van passar a ser lluitadors de RAW, SmackDown! o ECW després de completar el seu entrenament al FCW.
| SmackDown! Brie Bella DH Smith Drew McIntyre Eric Escobar Ezekiel Jackson Hade Vansen Kizarny Maryse Natalya Nikki Bella Primo Colón Ryan Braddock Scotty Goldman Serena | ECW Alicia Fox DJ Gabriel Caylen Croft Evan Bourne Gavin Spears Jack Swagger Kofi Kingston Trent Barreta Ricky Ortiz Tyson Kidd Tyler Reks Sheamus Vance Archer Yoshi Tatsu | RAW Dolph Ziggler Rosa Mendes Manu Ted DiBiase |

## Vegeu també

* WWE
# Tarancón

Tarancón és un municipi de la província de Conca, a la comunitat autònoma de Castella la Manxa, situat a la part occidental de la província, a 82 km de Conca. Té una superfície de 106 km² i en el cens de 2007 tenia 14 214 habitants. El codi postal és 16400 i és cap de partit judicial. Limita al nord amb Belinchón, al nord-est amb Huelves, a l'est amb Tribaldos i Villarrubio, al sud amb Fuente de Pedro Naharro i a l'oest amb Santa Cruz de la Zarza.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Antonio Domínguez | (UCD) | 19/04/1979 |
| 1983 - 1987 | José García Barrios | (PSOE) | 28/05/1983 |
| 1987 - 1991 | Juan Manuel López | (PP) | 30/06/1987 |
| 1991 - 1995 | Juan Manuel López | (PP) | 15/06/1991 |
| 1995 - 1999 | Antonio Domínguez | (PP) | 17/06/1995 |
| 1999 - 2003 | Raúl Amores Pérez | (PSOE) | 03/07/1999 |
| 2003 - 2007 | Raúl Amores Pérez | (PSOE) | 14/06/2003 |
| 2007 - 2011 | Raúl Amores Pérez | (PSOE) | 16/06/2007 |
| 2011 - 2015 | María Jesús Bonilla Domínguez | (PP) | 11/06/2011 |
| 2015 - 2019 | José Manuel López Carrizo | (PSOE) | 13/06/2015 |
| 2019 - 2023 | José Manuel López Carrizo | (PSOE) | 15/06/2019 |
| Des del 2023 | n/d | n/d | 17/06/2023 |

## Personatges il·lustres

* Melchor Cano (Tarancón, 1509 - † Madridejos, Toledo, 1560), frare dominic, teòleg i bisbe.
* Agustín Fernando Muñoz y Sánchez, segon marit de na Maria Cristina de Borbó-Dues Sicílies (reina d'Espanya).

## Enllaços externs

* Web oficial de l'Ajuntament de Tarancón